Sabinet | Volume 119 Number 3321
Volume 119 Number 3321, 2018
Die Kerkblad - Volume 119 Number 3321, March 2018
Volume 119 Number 3321, March 2018
Ons jeug en die kerk
Source: Die Kerkblad 119, pp 1 –2 (2018)
In Beeld van 2 Februarie 2018 het die volgende brief verskyn van "Etienne van Pretoria" onder die opskrif: "Só aanbid ons moderne jongmense": "Jongmense glo nie meer aan kerkgeboue en strukture nie. Ons glo aan 'n Christelike leefstyl. Ons kom informeel bymekaar in geboue tot ons beskikking en praat oor die boodskap van die Bybel. Ons glo nie meer aan Adam en Eva nie, want wetenskap toon duidelik wat die mens se evolusie is. Jongmense trou nie meer in kerke nie. Hulle is gelyke lewensmaats. Die man en die vrou werk saam en wil van die wêreld 'n beter plek maak. Hulle lewe dit ook in hulle geloof uit. Sterkte aan die Doppers en al die ander kerke. Julle is uitgedien, maar besef dit nie eens nie."
Blydskap oor die opgestane Here
Source: Die Kerkblad 119, pp 3 –4 (2018)
Hoe bevoorreg was die dissipels om die opgestane Jesus lewend voor hulle te sien staan. Toe hulle Hom sien, skryf Johannes, was hulle baie bly. Hoe dan anders? Drie dae tevore het hulle by Golgota met hulle eie oë gesien hoe Jesus aan die kruis sterwe. En nou staan Hy hier voor hulle – lewend, met die kruiswonde sigbaar in sy hande en sy sy. En Hy praat met hulle. Ja, dit is nie 'n droom of 'n visioen nie. Jesus het liggaamlik uit die graf opgestaan, en Hy lewe werklik. Geen wonder nie dat hulle oorstelp was van blydskap.
Hoe beoordeel ek 'n preek?
Source: Die Kerkblad 119, pp 6 –7 (2018)
Dit kan sonder vrees vir teëspraak gesê word dat die prediking die heel belangrikste deel van 'n dominee se werk in die gemeente is. Ek meen dit is Totius wat gesê het as die dominee nie in die week worstel met sy preek nie, dan worstel (ly) die gemeente op Sondae.
Wie is Cyril Ramaphosa? Wat hou die Ramaphosa-era vir ons as Christene in?
Author P.W. (Pieter) Mulder
Source: Die Kerkblad 119, pp 8 –9 (2018)
Dr. Pieter Mulder het Cyril Ramaphosa goed leer ken tydens die grondwetlike onderhandelinge in die negentigerjare en ook as voormalige parlementslid en leier van die VF Plus. Maandeliks is daar in die parlement 'n vergadering tussen die leier van die Raad (wat tot nou toe Ramaphosa was) en die verskillende partye se leiers. Met dr. Mulder se uittrede in November 2017 het hy ook 'n 90 minute-gesprek met mnr. Ramaphosa alleen in sy kantoor gehad.
Die profesie van Kajafas
Source: Die Kerkblad 119, pp 10 –11 (2018)
In die Evangelies lees ons van verskeie profesieë aangaande Jesus: onder andere die engel se aankondiging van Christus se geboorte aan Maria, Sagaria se profesie, Elisabet se profesie, Simeon en Anna, asook die vele profesieë van Jesus oor Homself en sy sterwe, die verloop van die verdere wêreldgeskiedenis, en oor die eindtyd. Al hierdie profesieë is gedoen deur persone wat, mens kan maar sê, "kinders van God" is. Dan is daar egter 'n besondere uitsondering, 'n profesie wat gemaak word deur iemand wat die rede aan die priesterhoofde en die Joodse Raad verskaf het waarom dit absoluut noodsaaklik is om Christus dood te maak. Ons moet ook daarop let dat kort voordat Christus se "Lydensweek" aangebreek het, die gebeure asook sy gesprekke met die Jode vir ons aantoon dat die geskille tussen die Jode en Christus sodanig in felheid toegeneem het dat die Jode Hom wou stenig (Joh. 9:1 – 10:42).
"Want U het my niere gevorm ..."
Author J.H. (Jan) van Jaarsveld
Source: Die Kerkblad 119, pp 12 –13 (2018)
Teologies is die niere van die mens in die Bybel die setel van die gevoelslewe, die diep ste aandoeninge van die binneste gemoedstoe stande.
Vertrou nie op prinse nie
Source: Die Kerkblad 119, pp 14 –15 (2018)
Almal in ons land is gevul met nuwe afwagting, selfs met optimisme. Die donker, obskure bewind van Jacob Zuma is verby, en hoë verwagtinge word gekoester van ons nuwe president, mnr. Cyril Ramaphosa. Met reg. Die verandering in die land al van Desember af en dit wat hy in sy staatsrede beloof het, dui tog daarop: die tyd van korrupsie en staatskaping en plundering van staatsbronne is verby.
Ken die Here!
Source: Die Kerkblad 119, pp 16 –17 (2018)
Met die 500-jarige herdenking van die Hervorming vars in ons gedagtes, is die mees fundamentele insig van die Hervorming duidelik, naamlik sola fide: ons word met God versoen en vind genade deur geloof alleen. Goeie werke, pogings tot volmaakte gehoorsaamheid en wispelturige skepsels speel geen rol nie. Deur Christus alleen op grond van God se genade, deur sy vrymagtige besluit kan ons sekerheid hê van die ewige lewe en dat niks ons uit Christus se hande kan ruk nie.
Eva ... die moeder van ons almal
Source: Die Kerkblad 119, pp 18 –19 (2018)
Die vrou het die slang geantwoord: "Ons mag eet van die vrugte van die bome in die tuin. God het net gesê ons mag nie eet van die vrugte van die boom in die middel van die tuin nie en ons mag dit nie aanraak nie, want dan sterf ons." Toe sê die slang vir die vrou: "Julle sal beslis nie sterf nie, maar God weet dat julle oë sal oopgaan die dag as julle van daardie boom eet en dan sal julle soos God wees deurdat julle alles kan ken." – Genesis 3:1-5
Agapē en Agapān : "liefde" en "om lief te hê"
Source: Die Kerkblad 119, pp 20 –21 (2018)
Kom ons staan stil by dié treffende woorde wat elke Christen raak, "liefde" en "liefhê" in die Bybel, veral in die Nuwe Testament.
Source: Die Kerkblad 119, pp 22 –22 (2018)
Die Teologiese Skool Potchefstroom en Fakulteit Teologie het op 16 November 2017 weer gesamentlik ons gebruiklike jaarlik se emeritusgedenklesing en erkenningsfunksie aangebied. Die doel van hierdie gereelde byeenkoms is om erkenning te gee aan die nalatenskap van ons emerituspersoneel. Die gebruik is dat een van die emeriti genooi word om 'n lesing te lewer, waarop 'n tweede emeritus dan reageer en reflekteer op die lewe en werk van die emeritus wat die lesing gelewer het. Al die emeriti en hulle gades word na hierdie geleenheid genooi.
Prof. Koos van Rooy se teologiese bydrae
Source: Die Kerkblad 119, pp 23 –23 (2018)
Dit is 'n voorreg om enkele gedagtes te deel oor die bydrae van prof. Koos van Rooy tot gereformeerde teologie oor baie jare. Ons was kollegas by die Hammanskraalse Teologiese Skool en die baie gesprekke met hom, prof. Amie van Wyk en prof. Andries Kruger in die teekamer sal my nog lank bybly. Wat altyd opgeval het, was prof. Koos se passie vir sending en Bybelvertaling, asook sy diep nadenke oor die betekenis van leer stukke soos die Verbond en die Koninkryk.
Oom Cecil van Heerden bou Bybelmodelletjies
Author Celastine Anderson
Source: Die Kerkblad 119, pp 24 –25 (2018)
Op die laaste Woensdag van Oktober 1964, op pad na die personeelkamer vir tee, keer die visehoof my voor. Ek gaan in 1965 twee klasse kry vir Godsdiensonderrig.
Source: Die Kerkblad 119, pp 26 –27 (2018)
Om steeds te reformeer
Sinvolle diakenhuisbesoek … ná 40 jaar steeds waar
Versugting van 'n senior
Source: Die Kerkblad 119, pp 28 –28 (2018)
Source: Die Kerkblad 119, pp 30 –30 (2018)
In Die Kerkblad van Februarie 2018 het ons melding gemaak van broeders emeriti wat vanjaar 25 jaar in die bediening is, maar dit moet natuurlik broeders predikante wees. Ons vra om verskoning hiervoor!